Play-off, UCL: Gent - Dinamo Kiev , miercuri, ora 22:00 , Digi Sport 1

Play-off, UCL: Slavia Praga - FC Midtjylland, marți, ora 22:00, Digi Sport 1

Cei doi s-au impus în proba dublu, după ce au învins în finală cuplul Jamie Murray/John Peers (Marea Britanie/Australia), favorit 13, scor 7-6 (5), 6-4, 6-4, după o oră şi 52 de minute.

Aceasta a fost prima victorie majoră pentru român în proba de dublu, el fiind campion la dublu mixt, în 2012, la Openul australian.

Pentru performanţa de la All England Club, Tecău şi Rojer au fost recompensaţi cu 475.000 de euro şi 2.000 de puncte ATP.

Tecău a mai jucat finala de la Wimbledon în 2010, în 2011 şi în 2012, împreună cu suedezul Robert Lindstedt, ei fiind învinşi de fiecare dată de cuplurile Jurgen Melzer/Philipp Petzschner (Austria/Germania), Mike Bryan/Bob Bryan (SUA), respectiv Jonathan Marray/Frederik Nielsen (Marea Britanie/Danemarca).

Horia Tecău este al doilea român câştigător la Wimbledon la dublu masculin, după Ilie Năstase. Fostul număr unu mondial s-a impus, alături de americanul Jimmy Connors, în finala din 1973, în faţa australienilor John Cooper şi Neale Fraser. În total, Ilie Năstase are în palmares trei titluri de Grand Slam la dublu masculin - Roland Garros, 1970, în echipă cu Ion Ţiriac, Wimbledon, 1973 şi US Open, 1975, acestea din urmă în echipă cu Connors.

VIDEO CU FESTIVITATEA DE PREMIERE

LIVE SCORE

Game, set, meci, Tecău-Rojer! 7-6, 6-4, 6-4! Olandezul a servit pentru meci şi şi-a câştigat game-ul la 0! Astfel, românul a câştigat primul turneu de dublu de Grand Slam al carierei, după ce a pierdut finalele de la Wimbledon din 2010, 2011 şi 2012.

VIDEO CU ULTIMUL GAME AL MECIULUI

Break, Tecău-Rojer! 7-6, 6-4, 5-4! Echipa românului e la un singur meci de câştigarea trofeului!

VIDEO CU GAME-UL 9 DIN SETUL 3

Game, Tecău-Rojer! 7-6, 6-4, 2-2! Cele două perechi merg cap la cap în setul 3, în care nu s-a înregistrat încă niciun break!

SET, Tecău - Rojer! 7-6, 6-4! Cuplul românului şi-a păstrat avantajul break-ului până la finalul setului, atunci când Horia a servit pentru 2-0, într-un game câştigat la 30!

VIDEO CU ULTIMUL GAME AL SETULUI

Break, Tecău-Rojer! 7-6, 2-1! Perechea românului a început perfect actul secund. S-a impus pe serviciul adversarilor în al treilea game.

SET, Tecău - Rojer! 7-6! Cele două perechi au mers cap la cap, fără break, şi s-a ajuns la tiebreak. Acolo, cuplul românului a reuşit un minibreak şi s-a desprins la 4-2. S-a ajuns la 6-3, dar favoriţii gazdelor au salvat două mingi de set pe propriul serviciu. A urmat cel mai spectaculos punct al setului, unul finalizat de Rojer cu un smash câştigător.

VIDEO CU TIEBREK-UL

Game, Murray-Peers! 5-5! Rojer şi Tecău au avut prima minge de break a acestui set, având şansa să îşi treacă în cont primul act, dar Murray şi Peers au reuşit până la urmă să egaleze pe tabelă.

Game, Tecău - Rojer! 4-3! Perechea românului s-a impus la 30 şi astfel se merge cap la cap după primele 7 game-uri, în care nu s-a înregistrat niciun break!

Game, Tecău - Rojer! 2-1! Jamie Murray şi John Peers au avut două mingi de break consecutive, dar echipa românului a câştigat 4 puncte consecutive şi meciul continuă fără break.

Etichete:

,

,

,

,

,

,

,